
ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА

ДЕКАНУ ФАКУЛТЕТА ОРГАНИЗАЦИОНИХ НАУКА
Одлуком Изборног већа Факултета организационих наука 05-02 бр. 4/54-1 од 3.9.2026. године, именовани смо за чланове Комисије за припрему Извештаја о пријављеним кандидатима, по конкурсу за избор једног асистента, на одређено време од три године, са пуним радним временом, за ужу научну област „Маркетинг, односи с јавношћу и мултимедијалне комуникације”, у следећем саставу:

1. Милан Окановић, ванредни професор, Факултет организационих наука, Универзитета у Београду (ужа научна област Маркетинг, односи с јавношћу и мултимедијалне комуникације) - председник;
2. Дејана Николић, доцент, Факултет организационих наука, Универзитета у Београду (ужа научна област Маркетинг, односи с јавношћу и мултимедијалне комуникације) - члан;
3. Гаљина Огњанов, редовни професор, Економски факултет, Универзитет у Београду (ужа научна област Пословна економија и менаџмент) - члан.
Конкурс је објављен у огласним новинама Националне службе за запошљавање „Послови“, бр. 1213 од 09.09.2026. године, са роком пријављивања од 15 дана.

У предвиђеном року пријављена је кандидаткиња Селена Станојевић.
На основу увида у достављени конкурсни материјал, Комисија упућује Декану и Изборном већу Факултета организационих наука Универзитета у Београду следећи
И З В Е Ш Т А Ј
I ПОДАЦИ О КАНДИДАТКИЊИ СЕЛЕНИ СТАНОЈЕВИЋ
А - ОСНОВНИ БИОГРАФСКИ ПОДАЦИ
Селена Станојевић рођена је 23.08.1998. године у Нишу, Република Србија. Завршила је основну школу „Душан Радовић“, а потом и Прву нишку гимназију „Стеван Сремац“, природно-математички смер, обе као носилац Вукове дипломе.

Академске 2017/2018. године уписала је Факултет организационих наука Универзитета у Београду, студијски програм Менаџмент и организација, да би се годину дана касније определила за усмерење Менаџмент. Основне академске студије завршила је септембра 2021. године са просечном оценом 9,00 и просечном оценом 10,00 из предмета уже научне области „Маркетинг, односи с јавношћу и мултимедијалне комуникације“. На Катедри за маркетинг менаџмент и односе с јавношћу одбранила је дипломски рад израђен под менторством проф. др Милице Костић-Станковић, под називом „Проактивне и реактивне стратегије дигиталних односа с јавношћу – на примеру високобразовних установа“, са оценом 10.

Мастер академске студије на Факултету организационих наука Универзитета у Београду, модул Маркетинг инжењеринг и комуникације, уписала је академске 2021/2022. године и завршила у септембру 2023. године са просечном оценом 10,00, одбранивши мастер рад на тему „Значај коришћења података у условима умножавања канала маркетиншке комуникације“, на Катедри за маркетинг менаџмент и односе с јавношћу.
На Факултету организационих наука Универзитета у Београду запослена је од 3. марта 2022. године, када је изабрана у звање сарадника у настави за ужу научну област Маркетинг, односи с јавношћу и мултимедијалне комуникације. Уговор о ангажовању у звању сарадника у настави продужен јој је 3. марта 2023. године за још једну годину. Након стицања услова за избор у више сарадничко звање, 31. јануара 2024. године изабрана је у звање асистента за ужу научну област Маркетинг, односи с јавношћу и мултимедијалне комуникације.
Од 2021. године активно је укључена у промотивне, комуникационе и развојне активности Факултета организационих наука Универзитета у Београду. Крајем 2022. године била је члан радне групе за унапређење институционалног идентитета Факултета кроз активности брендирања и сигнализације. У оквиру активности усмерених на промоцију Факултета организационих наука, од 2022. године до данас ангажована је као члан тима за промоцију мастер, специјалистичких и докторских студија, док је током 2026. године била члан тима за промоцију студијских програма који се реализују на енглеском језику. Учествовала је и у планирању и реализацији промотивних и комуникационих активности за различите научне и стручне конференције у организацији Факултета организационих наука, доприносећи видљивости Факултета, његових студијских програма и научно-стручних активности. Члан је и Комисије за развој Програма маркетинга и комуникација ФОН-а.

Поред ангажовања на Факултету, учествовала је и у реализацији више пројеката из области стратешких комуникација и односа с јавношћу. Као члан пројектног тима учествовала је у креирању Стратегије комуникације Агенције за безбедност саобраћаја Министарства унутрашњих послова Републике Србије, у периоду од децембра 2022. до марта 2023. године. Такође је 2024. године била члан тима за израду стратегије комуникације и односа с јавношћу за Научно-технолошки парк Чачак. Од октобра 2023. године члан је Српског удружења за маркетинг (СеМА).

Током школовања и професионалног ангажовања показивала је висок степен одговорности, посвећености и интересовања за континуирано академско и стручно усавршавање. Поред академских интересовања, од раног периода показује интересовање за музику, филм, плес, глуму и волонтерске активности.

Б – ПЕДАГОШКО ИСКУСТВО

Током досадашњег ангажовања на Факултету организационих наука учествовала је у реализацији наставе на већем броју предмета на основним академским студијама. Била је ангажована на обавезним предметима Маркетинг, Односи с јавношћу, Дигитални маркетинг, Корпоративне комуникације и Бренд менаџмент, као и на изборним предметима Вештине и технике пословне комуникације, Друштвено одговорни маркетинг, Интегрисане маркетиншке комуникације, Односи с медијима, Пословно преговарање и вештине комуникације и Медијске комуникације. У оквиру наведених предмета учествовала је у извођењу вежби, непосредном раду са студентима, као и у припреми и реализацији колоквијума и испита.

Након избора у звање асистента ангажована је и у реализацији наставе на мастер академским студијама, на обавезним предметима Интегрисане маркетиншке и дигиталне комуникације и Корпоративна репутација и друштвена одговорност, као и на изборном предмету ИСиТ у маркетингу и комуникацијама.

У анонимним вредновањима педагошког рада наставника и сарадника, која су спроведена на Факултету организационих наука, Селена Станојевић оцењена је високим оценама од стране студената и била је на списку прворангираних сарадника, о чему постоји писана евиденција на Факултету организационих наука (табела 1).

Табела 1 Оцена педагошког рада кандидата Селене Станојевић 

	Школска година
	Предмет
	Просечна оцена
	Број студената

	2021/2022
	Маркетинг
	4,98
	11

	
	Односи с јавношћу
	4,97
	48

	
	Односи с медијима
	4,95
	16

	2022/2023
	Маркетинг 
	4,85
	56

	
	Вештине и технике пословне комуникације
	4,93
	38

	
	Односи с јавношћу
	4,97
	32

	
	Односи с медијима
	4,99
	8

	
	Маркетинг
	4,97
	41

	2023/24
	Односи с јавношћу
	4,95
	17

	
	Односи с медијима
	4,97
	26


*Достављени су послење евидентирани подаци. Након наведеног периода није била спроведена евалуација рада наставника и сарадника.

В – НАУЧНИ, СТРУЧНИ И ДРУГИ РАДОВИ

1. РАДОВИ ПРИХВАЋЕНИ ЗА ОБЈАВЉИВАЊЕ У НАУЧНИМ ЧАСОПИСИМА НАЦИОНАЛНОГ ЗНАЧАЈА 

· Панић, Н., Станојевић, С., & Живановић, М. (2026). Импликације примене вештачке интелигенције у оглашавању на перцепцију аутентичности бренда и лојалност потрошача. Маркетинг (0354-3471), 57(1), 29.

· Вукмировић, Ј., Маричић, Л., Станојевиц, С., Вукмировић, А., & Мандић, И. (2025). Considering the ethical aspects of artificial intelligence application from the consumer perspective. BizInfo Блацe, 16(1), 1-9. 

· Станојевић, С., Костић-Станковић, М., & Штављанин, В. (2023). Истраживање примене маркетинг аналитике од стране организација у Србији. Маркетинг (0354-3471), 54(3), 169.

· Сућеска, Е., Станојевић. С. (2023). The Role of Security Agency Spokerpersons in creating an investment environment. Часопис за пословну теорију и праксу, 15(1), 29-30. ISSN: 2232-8157. 

2. РАДОВИ ОБЈАВЉЕНИ У ЗБОРНИЦИМА СА МЕЂУНАРОДНИХ НАУЧНИХ СКУПОВА И СКУПОВА НАЦИОНАЛНОГ ЗНАЧАЈА 

· Николић, Д., Станојевић, С., & Лечић Цветковић, Д. (2026). Изградња заједница кроз комуникацију: Анализа маркетиншких комуникација у привлачењу учесника спортских догађаја у Србији. Изазови и перспективе маркетинга: Зборник радова (у припреми). Српско удружење за маркетинг (СеМА).

· Вукмировић, Ј., Станојевић, С., & Маричић, Л. (2024). Research on consumer attitudes towards the application of artificial intelligence in digital marketing. In XIX International Symposium SymOrg 2024: Unlocking the hidden potentials of organization through merging of humans and digitals. ISBN 978-86-7680-464-1.

· Маричић, Л., Станојевић, С., Властелица, Т. (2023). Унапређење ефективности комуникацијских пројеката кроз сарадњу са инфлуенсерима, прихваћен за објављивање у Зборнику радова са 27. Интернационалног конгреса из управљања пројектима ,,Интердисциплинарност као кључна карика пројектне професије’’, ИПМА Србија, Врњачка Бања 08 - 10. јун 2023. 

· Станојевић, С. (2021). Комуникација високообразовних институција путем друштвених мрежа. Зборних радова XIII скупa привредника и научника „Индустрија 4.0 – Могућности, изазови и решења за дигиталну трансформацију привреде“ СПИН 2021, ФОН, Београд, Србија, 08 – 09. новембар, 2021, стр. 350 – 356, ИСБН: 978-86-7680-396-5. 

· Mаричић, Л., Станојевић, С., Властелица, Т. (2023). Управљање кампањама инфлуенсер маркетинга: Изазови за маркетинг менаџере, прихваћен за објављивање у Зборнику радова XIV скупа привредника и научника „Дигитални и зелени развој привреде“ СПИН 2023, ФОН, Београд, Србија, 06 – 07. новембар, 2023. 

· Mаричић, Л., Станојевић, С., Јовић, М. (2023). Утицај Greenwashing-a на перцепцију брендова у индустрији брзе моде, прихваћен за објављивање у Зборнику радова XIV скупа привредника и научника „Дигитални и зелени развој привреде“ СПИН 2023, ФОН, Београд, Србија, 06 – 07. новембар, 2023. 

II ЗАКЉУЧНО МИШЉЕЊЕ И ПРЕДЛОГ КОМИСИЈЕ
Прегледом достављене документације, Комисија је утврдила да се на конкурс пријавила кандидаткиња Селена Станојевић. Селена Станојевић је у прописаном року доставила неопходну документацију предвиђену конкурсом. Комисија је утврдила да кандидаткиња Селена Станојевић испуњава све услове прописане Законом о високом образовању и Статутом Факултета организационих наука за избор у звање асистента за ужу научну област „Маркетинг, односи с јавношћу и мултимедијалне комуникације”.
Кандидаткиња Селена Станојевић је током основних и мастер академских студија остварила одличан успех, што потврђују високе просечне оцене и постигнути академски резултати. Од марта 2022. године запослена је на Факултету организационих наука, најпре у звању сарадника у настави, док је јануара 2024. године изабрана у звање асистента за ужу научну област „Маркетинг, односи с јавношћу и мултимедијалне комуникације“. Током досадашњег педагошког ангажовања учествовала је у реализацији наставе на великом броју обавезних и изборних предмета на основним академским студијама, а након избора у звање асистента и на мастер академским студијама. Посвећеност раду са студентима огледа се у активном учешћу у извођењу вежби, припреми и реализацији колоквијума и испита, као и у непосредном раду са студентима. Комисија посебно цени практично искуство кандидаткиње у области стратешких комуникација, односа с јавношћу и маркетинга, стечено кроз учешће у реализацији више стручних пројеката. Поред наставног ангажовања, кандидаткиња активно доприноси промотивним, комуникационим и развојним активностима Факултета организационих наука, укључујући промоцију студијских програма, организацију научних и стручних конференција и рад у факултетским тимовима и комисијама.
Ценећи изложено, Комисија предлаже Декану и Изборном већу Факултета организационих наука да се Селена Станојевић изабере у звање асистента за ужу научну област „Маркетинг, односи с јавношћу и мултимедијалне комуникације”, на одређено време од три године, са пуним радним временом.
У Београду, 15. октобра 2026. године
К О М И С И Ј А
         _________________________________________

др Милан Окановић, ванредни професор      Факултета организационих наука, председник
_________________________________________
                 др Дејана Николић, доцент
Факултета организацоних наука, члан
_________________________________________
   др Гаљина Огњанов, редовни професор
Економског факултета, члан

Јове Илића 154, 11000 Београд, Србија, Тел.: (011) 3950-800, Факс: (011) 2461-221

ПИБ: 100383934, Матични број: 07004044, Текући рачун: 840-1344666-69

2

